 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 26. septembrī Nr. 615**

(protokols Nr. 21, 48. p.)

**Par nekustamā īpašuma Peldu iela 8, Lubānā, Madonas novadā, nodošanu atsavināšanai, rīkojot izsoli**

Madonas novada pašvaldībā saņemts Lubānas apvienības pārvaldes iesniegums (reģistrēts ar reģ. Nr. 1.1.2/24/507) par nekustamā īpašuma Peldu iela 8, Lubānā, Madonas novadā, nodošanu atsavināšanai.

Nekustamais īpašums Peldu iela 8, Lubānā, Madonas novadā ar kadastra Nr. 7013 001 0127 sastāv no zemes vienības ar kadastra apzīmējumu 7013 001 0119 1807 m2 platībā.

Īpašuma tiesības uz nekustamo īpašumu Peldu iela 8, Lubānā, ar kadastra numuru 7013 001 0127 ir nostiprinātas Lubānas pilsētas zemesgrāmatā ar nodalījuma Nr. 100000839096.

Nekustamais īpašums Peldu iela 8, Lubānā, Madonas novadā, nav nepieciešams pašvaldībai tās funkciju nodrošināšanai.

Saskaņā ar “Pašvaldību likuma” 10. panta pirmās daļas 16. punktu “*tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu;*

Saskaņā ar Publiskas personas mantas atsavināšanas likuma 3. panta otro daļu “*Publiskas personas mantas atsavināšanas pamatveids ir mantas pārdošana izsolē*”, 4. panta pirmo daļu [..] *Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 5. panta pirmo daļu *Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija*, atklāti balsojot**: PAR – 14** (Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Guntis Klikučs, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Nodot atsavināšanai nekustamo īpašumu Peldu iela 8, Lubāna, Madonas novads ar kadastra numuru 7013 001 0127 1807 m2 platībā, rīkojot izsoli.
2. Nekustamā īpašuma pārvaldības un teritorijas plānošanas nodaļai organizēt nekustamā īpašuma novērtēšanu un virzīt jautājumu uz domi par atsavināšanas sākumcenas noteikšanu.

Domes priekšsēdētāja vietnieks Z. Gora

*Čačka 28080793*